Glūko geležinkelio tiltas

Glūko geležinkelio tiltas – buvęs geležinkelio tiltas per Varėnę, stovėjęs Glūko kaime, Varėnos rajone, 4 km į šiaurę nuo Senosios Varėnos, į pietvakarius nuo Glūko ežero. Kelyje  link tilto pastatyta lankytino objekto nuoroda (0,7 km). Prie šios kryžkelės stovi 1920 m. akmeninis paminklas žuvusiems už Lietuvos nepriklausomybę. Pro tiltą praeina dviračių maršrutas „Olita – Orany (Alytus – Varėna)“.Buvusio geležinkelio tilto per Varėnę liekanos (Varėnės rajone) alytusinfo.lt

Glūko tilto liekanos yra regioninės reikšmės architektūros ir inžinerinis paminklas, 2018 m. įrašytas į Kultūros vertybių registrą. Tiltas pastatytas 1899 m. 

Per Varėnės upę buvo pastatyta pagrindinė nešančioji konstrukcija – metalinė santvara, galais atremta į krantus. Išlikę geležinkelio privažiavimo pylimai, abi krantinės tilto atramos abipus Varėnės. Šalia jų nutiestas medinis pėsčiųjų tiltelis. Nuo jo pastebimi buvusios medinės tarpinės atramos fragmentai (mediniai poliai metalinio tilto vietoje).Susprogdintas Varėnės tiltas pazinkdzukija.lt Krantinių atramų liekanas sudaro du stačiakampio plano ramtai vakariniame ir rytiniame krantuose. Ramtai apdailinti tašytais akmenimis su faktūriniu paviršiumi. Per ramtus praeina stačiakampės angos su pusapskritėmis sąramomis. 

Tiesiant Varėnos-Alytaus geležinkelį, už Artilerijos (Glūko) geležinkelio stoties jis kirto Varėnės upę, todėl per ją 1894 m.Buvusio geležinkelio tilto per Varėnę liekanos visitvarena.lt pastatytas apie 21 m ilgio tiltas. 1915 m. besitraukianti caro kariuomenė Glūko tiltą per Varėnę susprogdino. Puolantys vokiečiai sugriautą tiltą netrukus atstatė, tam tikslui panaudoję suremontuotą santvarą. Vienas santvaros galas sutrumpėjo, todėl jis buvo paremtas ant naujai pastatytos medinės tarpinės atramos, o trumpasis tarpatramis perdengtas medine paraboline santvara. 

XX a. trečiajame dešimtmetyje traukinių eismas iš Kauno pro Alytų iki Artilerijos stoties dar vyko. 1925 m. geležinkelių valdybai nusprendus dėl blogos techninės būklės uždaryti medinį tiltą per Nemuną Alytuje (dab. Baltosios rožės tiltas), atšaka į Varėną buvo apleista. Ardant Artilerijos-Alytaus geležinkelio ruožą, buvo išardytas ir tiltas per Varėnę.

 Pėsčiųjų tiltas 

Upės krantus šalia senojo tilto atramų jungia medinis tiltas pėstiesiems. Buvęs apardytas, nesaugus statinys 2025 m. suremontuotas. Remonto metu išmontuotos senosios konstrukcijos, įrengta nauja perdanga su lentų paklotu, turėklai. Tiltas papildomai sustiprintas tvirtinimo detalėmis, apdorotas antiseptikais.Glūko kaime – naujas tiltas per Varėnės upę varena.lt 2025-06-17

 Galerija 

 Šaltiniai 

 Nuorodos 

 Artilerijos geležinkelio stotis ir geležinkelio atšakos likučiai autc.lt
 Buvusio geležinkelio tiltoper Varėnę liekanos facebook.com
 Buvęs Glūkų geležinkelio tiltas pamatyklietuvoje.lt

Kategorija:Geležinkelio tiltai Lietuvoje
Kategorija:Varėnos rajono paveldas
Kategorija:Lietuvos santvariniai tiltai
Kategorija:Lietuvos kultūros vertybės: geležinkelio tiltai
Kategorija:Varėnos rajono tiltai